Στην κρίση του ΣτΕ η τύχη των Ναυπηγείων Σκαραμαγκά. - Μαχητής Δυτικής Αθήνας\nHome Xαϊδάρι Στην κρίση του ΣτΕ η τύχη των Ναυπηγείων Σκαραμαγκά.\nΟ Δήμος Χαϊδαρίου παρουσίασε τις θέσεις του στην ολομέλεια του ΣτΕ επισημαίνοντας πως είναι απαραίτητη η αποκατάσταση και η αναβάθμιση ητς φυσικής πρόσβασης των πολιτών στη θάλασσα και την Ακτή του Σκαραμαγκά.\nΕκδικάστηκαν στην ολομέλεια του ΣτΕ οι αιτήσεις ακυρώσεως του Δήμου Χαϊδαρίου κατά των δύο διαγωνισμών για την πώληση των Ναυπηγείων Σκαραμαγκά και για την παραχώρηση της Προβλήτας 4 στον αγοραστή των Ναυπηγείων. Τα νομικά επιχειρήματα του Δήμου Χαϊδαρίου ανέπτυξε αναλυτικά ο καθηγητής Ξενοφών Κοντιάδης, ενώ σύντομη παρέμβαση για τις θέσεις του Δήμου έκανε και προσωπικά, ο Βαγγέλης Ντηνιακός με την ταυτόχρονη ιδιότητά του ως δημάρχου της πόλης και ως δικηγόρου.\nΕξερχόμενος από το ΣτΕ ο Δήμαρχος Χαϊδαρίου Βαγγέλης Ντηνιακός έκανε την παρακάτω δήλωση:\n«Εκφράζω την εμπιστοσύνη μου στην κρίση του Ανωτάτου Δικαστηρίου. Τονίζω και πάλι ότι ο Δήμος Χαϊδαρίου συμφωνεί με την πραγματοποίηση της ιδιωτικής επένδυσης και τη συνέχιση της λειτουργίας του Ναυπηγείων. Γνωρίζουμε καλά τη σημασία τους για την ανάπτυξη, την ελληνική αμυντική βιομηχανία και την απασχόληση. Επισημαίνουμε όμως ότι η Προβλήτα 4 δεν έχει χρησιμοποιηθεί ποτέ για χρήση των Ναυπηγείων και δεν είναι αναγκαία για τη λειτουργία τους. Αντίθετα, είναι απαραίτητη για την αποκατάσταση και την αναβάθμιση της φυσικής πρόσβασης του Χαϊδαρίου στη θάλασσα, της Ακτής Σκαραμαγκά.\nΜε την προσφυγή μας στη Δικαιοσύνη υπερασπιζόμαστε το δικαίωμα των κατοίκων του Χαϊδαρίου και όλης της Δυτικής Αθήνας σε μια καλύτερη ποιότητα ζωής. Ο αγώνας μας αυτός είναι ακόμη περισσότερο σημαντικός επειδή από σειρά δημοσιευμάτων πληροφορούμαστε ότι υπάρχουν σκέψεις για τη δημιουργία εγκατάστασης υγροποιημένου φυσικού αερίου στην Προβλήτα 4. Σε μια τέτοια περίπτωση, είναι προφανείς οι κίνδυνοι για το περιβάλλον και την ασφάλεια των κατοίκων του κοντινού οικισμού αλλά και όλης της περιοχής.\nΤη δικαιολογημένη αυτή αγωνία μας για το μέλλον του Δήμου μας και όλων των Δήμων της Δυτικής Αθήνας πιστεύω ότι θα λάβει σοβαρά υπόψη του το Ανώτατο Δικαστήριο. Όπως αναμένουμε να τη λάβει υπόψη της και η κεντρική εξουσία, από την οποία έχουμε ζητήσει να δείξει έμπρακτα την πολιτική βούληση, ώστε να ξεκινήσει επιτέλους η απαραίτητη άμβλυνση των ανισοτήτων ανάμεσα στη Δυτική Αθήνα και σε άλλες, περισσότερο ευνοημένες, περιοχές της Αττικής.\n«ΣΤΟΝ ΠΑΓΟ» Η ΜΕΤΑΒΙΒΑΣΗ ΤΩΝ ΝΑΥΠΗΓΕΙΩΝ ΣΚΑΡΑΜΑΓΚΑ ΧΑΪΔΑΡΙ: ΑΓΩΝΙΑ ΚΑΤΟΙΚΩΝ ΚΑΙ ΔΗΜΟΥ ΓΙΑ ΤΗΝ ΤΥΧΗ ΤΗΣ ΠΡΟΒΛΗΤΑΣ 4 ΣΤΟΝ ΣΚΑΡΑΜΑΓΚΑ! ΔΡΑΣΗ ΚΑΘΑΡΙΣΜΟΥ ΤΗΣ ΑΚΤΗΣ ΣΚΑΡΑΜΑΓΚΑ ΑΠΟ ΤΟ ΔΗΜΟ ΧΑΪΔΑΡΙΟΥ Χαϊδάρι: Ζητά προβλήτα του Σκαραμαγκά για χώρο αναψυχής\ntags: ΔΗΜΟΣ ΧΑΪΔΑΡΙΟΥ ΣΚΑΡΑΜΑΓΚΑΣ ΣΥΜΒΟΥΛΙΟ ΤΗΣ ΕΠΙΚΡΑΤΕΙΑΣ\nπροηγουμενο «Έφυγε» ο παραολυμπιονίκης Χρήστος Αγγουράκης\nεπομενο Αγώνας ανώμαλου δρόμου στο Διομήδειο Βοτανικό Κήπο


Αξιόλογη Επενδυτική Πρόταση\nΤοποθεσία Αγιος Παυλος\nΚωδικός Ακινήτου ΤP027\nΤιμή 120,000 Ευρώ\nΜέγιστη δόμηση 800 μ2\nΕμβαδό οικοπέδου 2800 μ2\nστο κέντρο του χωριού του Άγιου Παύλου στη περιοχή του Αποκόρωνα Χανίων με τα εξής πλεονεκτήματα:\nΤοποθεσία: Βρίσκεται μόλις μερικά λεπτά οδικώς τα δημοφιλή παραλιακά χωριά των Καλυβών και της Αλμυρίδας. Ο Βάμος, το μεγαλύτερο χωριό της περιοχής που διαθέτει Ιατρικό Κέντρο, σχολεία, τράπεζες, super markets και άλλες παροχές, βρίσκεται σε απόσταση 5 λεπτών οδικώς.\nΠρόσβαση: Δρόμος φάρδους 4 μέτρων στρωμένος με άσφαλτο περνάει μπροστά από την είσοδο του οικοπέδου προσφέροντας εύκολη πρόσβαση.\nΜορφολογία εδάφους και σχήμα οικοπέδου: Το έδαφος είναι ομαλό χωρίς έντονα υψομετρικά και χωρίς να είναι πετρώδες. Το σχήμα του επίσης ωφελεί την τοποθέτηση ανεξάρτητων κτιρίων χωρίς να εμποδίζουν το ένα τη θέα του άλλου.\nΠαροχές: Στύλοι της ΔΕΗ καθώς και παροχές νερού βρίσκονται δίπλα από το οικόπεδο προσφέροντας εύκολη σύνδεση.\nΘέα: Το οικόπεδο είναι υπερυψωμένο σε σχέση με τα γειτονικά αγροτεμάχια ενώ απολαμβάνει θέα καταπράσινων λόφων.\nΙδιαιτέρως προσιτή τιμή: Από τη στιγμή που το συγκεκριμένο οικόπεδο προσφέρει 800 τετραγωνικά μέτρα δόμησης δίδει τη δυνατότητα ανέργεσης ανεξάρτητων κτιρίων με μικρό κόστος γης σε σχέση με την δόμηση.


Αυτός είναι "Ο Μεγάλος Αυνανιστής". Ένα τερατώδες κεφάλι, κίτρινο σαν το κερί, με κλειστά τα μάτια και στηριγμένο στο δάπεδο με την τεράστια μύτη του, καταλαμβάνει το μεγαλύτερο τμήμα του πίνακα. Το στόμα δεν υπάρχει. Σ' αυτό το μέρος υπάρχει μια μεγάλη ακρίδα, η κοιλιά της οποίας είναι γεμάτη από μυρμήγκια. Από αυτό το πρόσωπο, που μοιάζει με έλικα ιωνικού κιονόκρανου, ξεπροβάλλει το κεφάλι και ο κορμός μιας γυναίκας, το στόμα της οποίας σχεδόν αγγίζει τα γενετικά όργανα ενός άνδρα που απεικονίζεται από τη μέση και κάτω.\nΑυτός ο πίνακας παρουσιάζει ένα πυκνό ρεπερτόριο από εικόνες σε ένα παραλήρημα και οι οποίες σχετίζονται με σεξουαλικές ιεροτελεστίες, διαστροφές και συμπλέγματα που πετάγονται από το υπερρεαλιστικό σύμπαν του Dalí, αλλά και από τις θεωρίες του Freud. Ο πίνακας αναδημιουργεί την ενοχλητική ατμόσφαιρα του κόσμου των βρεφικών επιθυμιών και φόβων.\n"Ο σουρεαλισμός στηρίζεται στην πίστη στην ανώτερη πραγματικότητα ορισμένων τύπων συσχετισμών αγνοημένων ως τώρα, στην παντοδυναμία του ονείρου. στο αδιάφορο παιχνίδι της σκέψης. Τείνει να καταλύσει όλους τους άλλους ψυχικούς μηχανισμούς και να υποκατασταθεί στη θέση της στη λύση των κυριότερων προβλημάτων της ζωής."\nΈνα κεφάλι λιονταριού, η χαίτη του οποίου αποτελείται από φίδια, μετατρέπεται σε μια τρομακτική γοργόνα, το μυθολογικό πλάσμα που αποκεφάλισε ο Περσέας και σύμφωνα με το Freud ταυτίζεται με το φόβο του ευνουχισμού. Το απολιθωμένο κεφάλι και η σηκωμένη γλώσσα ανάμεσα στα κοφτερά αυτά δόντια εξασκούν την αντιστάθμιση των λειτουργιών και επεκτείνουν την απολιθοποίηση της γυναίκας και του άνδρα στο πλάι.\nΟ Dalí μετατρέπει σε πέτρα και σπάει τη σάρκα, ενώ οι μπλε φλέβες συγχωνεύουν τη ζωή με την ακινησία. Σ' αυτό το άνυδρο τοπίο, στο βάθος του ορίζοντα, με τις ασυνάρτητες σκιές ο καλλιτέχνης προσφέρει τρεις στιγμές μια συγκεχυμένης βιογραφίας αφάνειας και καταπίεσης. Ένας ενήλικας οδηγεί ένα παιδί από το χέρι, ένας στρατιώτης περπατά και μια φιγούρα αγκαλιάζει ένα ανθρωπόμορφο βράχο.


Είναι πολλά τα λεφτά, Βίνσεντ! | Athens Voice\n13.11.2017 | 18:10\nΕίναι πολλά τα λεφτά, Βίνσεντ!\nΜια ένσταση για την τιμή εισόδου και μερικές εντυπώσεις από την έκθεση που συζητάει η Αθήνα\nΣύγκρινε τα ποσά, σκέψου: 15 ευρώ για Van Gogh Alive: The Experience στην Αθήνα, 17 ευρώ για να σταθείς μπροστά σε αυθεντικό Βαν Γκογκ στο μουσείο του Άμστερνταμ. Αναλυτικότερα: ναι, το Σάββατο επισκεφθήκαμε το Μέγαρο και την «ξεχωριστή εκθεσιακή εμπειρία, νέο τρόπο που μπορεί να έρθει κανείς σε επαφή με την τέχνη». Δύο άτομα, είσοδος ευρώ 30. Λέμε, οκ, οι διοργανωτές υπόσχονται «μια πρωτοποριακή multimedia έκθεση..., μια high tech αναβίωση που αλλάζει ριζικά την εικόνα που έχουμε για τις εικαστικές εκθέσεις..., ένα υπερσύγχρονο πλανητάριο που αγγίζει κάθε αισθητηριακή σου απόληξη». Έναν Βαν Γκογκ όπως δεν τον έχουμε ξαναδεί. Μπαίνουμε.\nΠριν την είσοδό μας, στο dark room, διαβάζουμε τα «εισαγωγικά» για τη ζωή και το έργο του. Κάποιοι πίνακες και οι ιστορίες που κρύβονται πίσω τους. Σύσταση στους διοργανωτές: ξαναδιαβάστε τα κείμενα και επαναφέρετε την ορθογραφία στο έξι. Με γιώτα. Όχι με ήτα. Όπως και την ορθογραφία του αναφορικού «ό,τι», σε αντίστιξη με το ειδικό «ότι». Τα 15 ευρώ επί της εισόδου, επιτρέπουν, θεωρώ, το επανατσεκάρισμα από έναν φιλόλογο-διορθωτή.\nΜπαίνουμε στο κυρίως «δωμάτιο». Πολύς κόσμος, μπράβο στην Αθήνα, που προτίμησε, αντί να περιφέρεται στην ηλιόλουστη πόλη και να φωτοκαφεσυνθέτει, να έρθει εδώ. Η φιλία με τον Γκογκέν, η ολλανδική περίοδος, το αναζωογονητικό Παρίσι, η κλινική κατάθλιψη, ο εγκλεισμός μα και την ίδια στιγμή αυτή η υπερχείλιση χρώματος και ζεστασιάς. Η καλοσύνη των ηλιοτρόπιων και του έναστρου ουρανού, η αγάπη στη ζωή και τους ανθρώπους. Βαν Γκογκ, ναι, μετά από μία ώρα παραμονής, περιφερόμενοι ενώπιον μεγάλων οθονών-κατόπτρων αναπαραγωγής του έργου και του βίου του, με εμβόλιμες παρεμβολές από quotes της σκέψης του, αποχωρούμε, μμμ, κάπως… κάπως! Δηλαδή έτσι: είναι πολλά τα λεφτά για την Αθήνα, προκειμένου με 15 ευρώ να παρακολουθήσει μια αναπαράσταση του βανγκογκικού σύμπαντος. Ανέτως δυο ψαγμένοι Καλοτεχνίτες με τεχνολογική κατάρτιση, πέραν της αισθητικής τους, θα μπορούσαν μετά από συρραφή μουσικών, εικόνων, έργων και περιστατικών, ναι, θα μπορούσαν να τα προβάλλουν σε έναν τεράστιο τοίχο. Ή σε μια πλάγια πρόσοψη πολυκατοικίας. Ή σε ένα άδειο πάρκινγκ. Συνεχώς σκεφτόμουν τους τεράστιους τοίχους των άδειων πάρκινγκ και τις urban σέχτες από παιδιά που στήνουν χάπενινγκ και δράσεις. Μόνο που αυτού του είδους οι δράσεις, με multimedia projecting και μελετημένη διάδραση-ζητούμενο, δεν ζητούν ποτέ 15 ευρώ στην είσοδο.\nΣυμπυκνώνω: η Van Gogh Alive: The Experience είναι ενδιαφέρουσα. Και ως εμπειρία και ως θέαμα. Ενδιαφέρουσα, μα όχι, θεωρώ, κάτι το σούπερ γουάου. Σούπερ γουάου, βέβαια, είναι για τα πιτσιρίκια, ναι, το θέαμά τους να κυλιούνται πάνω στις προβολές των έργων στο δάπεδο είναι συγκινητικά αθώο. Μα 15 ευρώ; Όταν με 17 ευρώ, στο μουσείο του Βαν Γκογκ στο Άμστερνταμ, μπορείς να απολαύσεις την αυθεντική εμπειρία ενώπιος ενωπίω; Μήπως να το ξανασκεφτούν οι διοργανωτές; Γιατί παρά τη συνθηματική της διοργάνωσης, «Van Gogh Alive», νομίζω πως η τιμή… σκοτώνει. Λίγο.


Φοβεροί διωγμοί κατά χριστιανών - ΒΗΜΑ ΟΡΘΟΔΟΞΙΑΣ\nΦοβεροί διωγμοί κατά χριστιανών\n09/08/2017 | 12:00\nΈχουμε αγίους μάρτυρες πολλούς και στην εποχή μας. Εμείς βέβαια στην Ελλάδα έχουμε εστιάσει την προσοχή μας σε ορισμένους «νεοφανείς αγίους», κυρίως οσίους στη ζωή τους ή χαρισματούχους. Μιλάμε πολύ και για δύο-τρεις περιπτώσεις «νεοφανών αγίων», που παρουσιάζονται με μαρτυρικό τέλος, για τους οποίους όμως δεν έχουμε επαρκείς ιστορικές πληροφορίες. Πάντως και τους λίγους «νεοφανείς» τους βλέπουμε μάλλον υπό το πρίσμα του θαυματουργού, παρά του ομολογητού.\nαρχ/του Δανιήλ Αεράκη\nΞέρετε πως μοιάζουμε; Σαν να συγκλονιζόμαστε που καίγεται ένα δέντρο και να αδιαφορούμε για την πυρκαγιά, που καίει ολόκληρα δάση ή πόλεις, διότι η πυρκαγιά είναι έξω από τα σύνορά μας! Δεν σκεπτόμαστε, ότι η πυρκαγιά μπορεί να έλθει και στη δική μας γειτονιά.\n• Η πυρκαγιά του απηνούς διωγμού κατά των χριστιανών έχει σχεδόν εξαπλωθεί σε παγκόσμιο επίπεδο. Το αίμα χύνεται ποτάμι. Και ‘μείς αδιαφορούμε. Κοιτάζουμε τον… τουρισμό (την αισχρή, ουσιαστικά, γύμνια…) στις παραλίες μας!\n• Αποκαλυπτικά τα στοιχεία, που ήρθαν στο φως στην ολομέλεια της «Παγκοσμίου Συνόδου Κορυφής υπέρ των δεδιωγμένων χριστιανών» στην Ουάσιγκτον, στις 11 Μαΐου 2017. Αναφέρουμε μερικά ενδεικτικώς:\n• Ο Μητροπολίτης Βολοκολάμσκ Ιλαρίων, πρόεδρος του τμήματος Εξωτερικών Εκκλησιαστικών Σχέσεων του Πατριαρχείου Μόσχας, αφού αγιογραφικώς αναφέρθηκε στους διαχρονικούς διωγμούς των χριστιανών, μίλησε και για τη σκληρή εποχή του αθέου Κομμουνισμού στη Ρωσία. Είπε μεταξύ άλλων:\n«Φέτος η Ρωσία και οι λοιπές χώρες του μετασοβιετικού χώρου τελούν τη μνήμη της εκατονταετηρίδος της οκτωβριανής επαναστάσεως του 1917, με την οποία άρχισε η εποχή των απηνών διώξεων κατά της Ορθοδόξου Εκκλησίας της Ρωσίας. Η εξουσία στο πρόσωπο του Λένιν και του Στάλιν ανέλαβε την πρωτοβουλία και εξαπέλυσε τις άνευ προηγουμένου διώξεις και καταστολές σε βάρος του λαού με θύματα δεκάδες εκατομμύρια ανθρώπους…\nΤον 20ο αιώνα οι νεομάρτυρες και ομολογητές της Εκκλησίας της Ρωσίας θανατώθηκαν όχι για κάποια προσόντα ή πράξεις τους ή εγκλήματα. Εξοντώνονταν προμελετημένα και συστηματικά μόνο και μόνο επειδή πίστευαν στον Χριστό ως Θεό και Σωτήρα τους»!\n• Επίσης ο Μητροπολίτης Ιλαρίων παρέθεσε παραδείγματα της δεινής καταστάσεως, στην οποία περιήλθαν οι χριστιανοί σε διάφορες χώρες της Μέσης Ανατολής. Το 2003 π.χ. στο Ιράκ κατοικούσαν περίπου 1.5 εκατομμύριο χριστιανοί, ενώ μετά την έναρξι της λεγόμενης «Αραβικής Άνοιξης» οι περισσότεροι εξ αυτών αναγκάστηκαν να εγκαταλείψουν τη χώρα και αυτή τη στιγμή ο αριθμός των χριστιανών κυμαίνεται μεταξύ 150 και 250 χιλιάδων!\n• Στη Λιβύη η «Αραβική Άνοιξη» ωδήγησε σχεδόν σε πλήρη εξαφάνισι του χριστιανικού στοιχείου. Η γενοκτονία των χριστιανών στις ημέρες μας διαπράττεται ενώπιον ολόκληρης της λεγομένης πολιτισμένης κοινωνίας! Και όσοι κάνουν αναφορά στους διωγμούς, δεν μιλάνε για διωγμούς χριστιανών, αλλά για διωγμούς… μειονοτήτων! Στη Νιγηρία τα τελευταία χρόνια, εξτρεμιστές κατέστρεψαν 900 Ναούς χριστιανών!\n• Σημαντική είναι η επισήμανσις του Μητροπολίτου Ιλαρίωνος, ότι σε χώρες της Ευρώπης και της Αμερικής (με τη συμβολή και των ΜΜΕ) επιβάλλεται μία ιδεολογία υπέρ των σεξουαλικών μειονοτήτων και προβάλλεται η ομοφυλοφιλία!\nΔικαιώματα, βλέπετε, δεν έχουν οι χριστιανοί! Δικαιώματα έχουν οι άθεοι, όπως και από την εδώ κυβερνώσα παράταξι. Δικαιώματα δεν έχουν οι χριστιανοί! Δικαιώματα έχουν οι δολοφόνοι, υπεύθυνοι της παιδικής γενοκτονίας, της ωργανωμένης ομαδικής χριστοκτονίας, που εξοντώνουν 250.000 βρέφη κάθε χρόνο!\n• Ο Χριστός διώκεται!\n• Οι χριστιανοί διώκονται!\n• Κύριε, στήριξε τους απανταχού της γης χριστιανούς! Να μείνουν, με τη δική Σου χάρι, σταθεροί στην πίστι, στο όνομά Σου το Άγιο!\nΕτικέτες: Αραβική ΑνοιξηΑΡΧΙΜΑΝΔΡΙΤΗΣ ΔΑΝΙΗΛ ΑΕΡΑΚΗΣδιωγμοί χριστιανώνΜητροπολίτης Βολοκολάμσκ ΙλαρίωνΠατριαρχείο Μόσχας\nΔύο χριστιανικές οικογένειες απελευθερώθηκαν στην Ράκκα (ΦΩΤΟ)!\nΓαβρόγλου: “Σε εξέλιξη η διαδικασία για την αξιοποίηση της περιουσίας της Εκκλησίας”\nΠρωτοπρεσβύτερος Γεώργιος Δορμπαράκης ΑΓΙΟΣ ΠΟΡΦΥΡΙΟΣ: «Κύριε, σώσον ημάς! Είδατε μυστικά (της πνευματικής ζωής)! Δεν τα ξέρουνε αυτά οι άνθρωποι. Αυτά...


Αμανπιαρε !... : ΟΙΚΟΝΟΜΙΑ. Διάθεση 136 κατοικιών σε δικαιούχους του πρώην ΟΕΚ....ΕΝΗΜΕΡΩΘΕΙΤΕ.\nΟΙΚΟΝΟΜΙΑ. Διάθεση 136 κατοικιών σε δικαιούχους του πρώην ΟΕΚ....ΕΝΗΜΕΡΩΘΕΙΤΕ.\nΤην καταγραφή των δικαιούχων του πρώην Οργανισμού Εργατικής Κατοικίας (ΟΕΚ), προκειμένου να διατεθούν 136 κατοικίες, προβλέπουν οι υπουργικές αποφάσεις τις οποίες υπέγραψε ο υφυπουργός Εργασίας Βασίλης Κεγκέρογλου. Οι κατοικίες αυτές ανήκουν σε οικισμούς που έχουν κατασκευαστεί από τον τ. ΟΕΚ και ορισμένοι από αυτούς έχουν ολοκληρωθεί από τον ΟΑΕΔ, είναι κενές και δεν έχουν διατεθεί σε δικαιούχους.\nΟι κατοικίες αυτές, βρίσκονται σε 18 νομούς της χώρας και κατανέμονται ως εξής: Δύο κατοικίες στον δήμο Αγρινίου και τρεις στον δήμο Ιεράς Πόλης Μεσολογγίου. Τέσσερις στον δήμο Αλμωπίας, έξι στη Βέροια, τέσσερις στη Ζάκυνθο, εννέα στον δήμο Θηβαίων, οκτώ στα Ιωάννινα, μία στον οικισμό «Καβάλα VIII», τέσσερις στη Χρυσούπολη, δύο στον Αμυγδαλεώνα και πέντε στις Ελευθερές. Ακόμη, τέσσερις στην Χαλκίδα, τέσσερις στον Πολιχνίτο,\n11 κατοικίες στον δήμο Αλεξάνδρειας, πέντε στην Ορεστιάδα, 16 στον οικισμό «Ξυλαγανή Ι» στο δήμο Μαρώνειας, 12 στο Λέχοβο δήμου Αμυνταίου, οκτώ στο Κιάτο δήμου Σικυωνίων, οκτώ στην Κατερίνη, 12 στην Τρίπολη, δυο στο δήμο Σύρου – Ερμούπολης και έξι στον οικισμό «Ανδραβίδα Ι» στον δήμο Ανδραβίδας στην Κυλλήνη. Η διάθεση των κατοικιών θα πραγματοποιηθεί ύστερα από κλήρωση.


Χωρίς λοιπόν πολλά σχόλια δημοσιεύουμε την επιστολή διαμαρτυρίας του εν λόγω τμήματος του ΑΤΕΙ, προκειμένου ο αναγνώστης να στοχαστεί ελεύθερα και να βγάλει τα συμπεράσματά του:\nΑγαπητέ Δήμαρχε και μέλη του Δημοτικού Συμβουλίου,\nΘέλουμε να εκφράσουμε τη μεγάλη έκπληξη και απογοήτευσή μας για το χθεσινό (11-2-13) ψήφισμα του έκτακτου Δημοτικού Συμβουλίου. Αποτελεί ίσως πανελλήνια πρωτοτυπία ένας Δήμος να χάνει ένα τμήμα ΑΕΙ και να μην ενδιαφέρεται, να υπονομεύει και εν κατακλείδι να διαγράφει ένα από τα Τμήματα που εδρεύουν στην πόλη.\nΦυσικά αναφερόμαστε στο Τμήμα Διεθνούς Εμπορίου του ΤΕΙ Δυτικής Μακεδονίας που ακόμη έχει έδρα στην Καστοριά….και εσείς με το χθεσινό σας δημοσίευμα αποφασίσατε να το διαγράψετε από το χάρτη της Ανώτατης Εκπαίδευσης, να το σβήσετε πιο βέβηλα και πιο απαξιωτικά ακόμη και από το σχέδιο Αθηνά του Υπουργείου, που τουλάχιστον το ήθελε να συγχωνεύεται με άλλα τρία Τμήματα και να έχει έδρα στην πόλη σας. Εσείς όμως δεν ενδιαφέρεστε….\nΕσείς ασχολείστε με το Τμήμα Πληροφορικής (ορθά κατά τη γνώμη μας) και το Τμήμα Δημοσίων Σχέσεων και Επικοινωνίας για το οποίο μάλιστα έχετε πλήρη τοποθέτηση «ως ειδικοί» πως πρέπει να μείνει ανεξάρτητο κλπ. Ξεχάσατε όμως να ασχοληθείτε με το τρίτο τμήμα…σας διέφυγε …τυπογραφικό λάθος!!!\nΛυπούμαστε για την απαξίωση, πιο πολύ όμως ντρεπόμαστε να κοιτάξουμε στα μάτια τους 3000 φοιτητές και αποφοίτους μας, που έζησαν και ζουν στην Καστοριά, την αγάπησαν και τώρα οι τοπικοί άρχοντες και οι διοικητικές αρχές, τόσο εύκολα, χωρίς καμιά σκέψη τους προδίδουν. Ομόφωνα το Τμήμα αποφάσισε να αντιδράσει στο σχέδιο ΑΘΗΝΑ, γιατί δε βασίζεται σε ακαδημαϊκά κριτήρια και ανταυτού έρχεται ο Δήμος και αποφασίζει…..\nΝα σας θυμίσουμε κύριοι πως το Τμήμα Διεθνούς Εμπορίου ήταν το πρώτο Τμήμα που ήρθε στην Καστοριά από το 1996, είχε αντικείμενο το Διεθνές Εμπόριο με σκοπό να στηρίξει την τοπική κοινωνία, να αναβαθμίσει και να βελτιώσει τις αλληλεπιδράσεις μεταξύ της εκπαίδευσης και της κοινωνίας και να παρέχει στους φοιτητές του υψηλής ποιότητας εκπαίδευση. Ήταν το πρώτο Τμήμα στο οποίο εισέρχονταν κάθε χρόνο 300-400 φοιτητές από όλη την Ελλάδα και σταδιακά όλοι αυτοί έδωσαν ζωή στον τόπο και συνέβαλλαν τα μέγιστα στην οικονομική, πνευματική και πολιτιστική ανάπτυξη της περιοχής. Στο διάστημα αυτό δημιουργήθηκαν νέα κτήρια, νέες υποδομές, μεταπτυχιακό πρόγραμμα (ΜΒΑ) με φοιτητές από όλη τη Μακεδονία και την Ήπειρο, με περί τους 100 αποφοίτους και άλλους 30 φοιτητές σε ετήσια βάση. Βάλαμε στόχο να γίνουμε ανταγωνιστικοί, να έχουμε εξωστρέφεια και να κάνουμε το Τμήμα μας και την Καστοριά γνωστή σε όλο τον κόσμο. Πετύχαμε εξαιρετική εξωτερική αξιολόγηση από ξένους ακαδημαϊκούς από διάφορα Πανεπιστήμια του κόσμου. Συντονίσαμε ανταγωνιστικά Ευρωπαϊκά προγράμματα. Διοργανώσαμε έως τώρα 5 διεθνή Συνέδρια, από τα οποία τα 2 πρώτα στην Καστοριά με 300 συμμετέχοντες από όλο τον κόσμο. Διεθνείς δημοσιεύσεις, διεθνείς συνεργασίες. Μέλη του Τμήματός μας συνέβαλλαν ενεργά σε ανάπτυξη συνεργασιών και του Δήμου με άλλους Δήμους του εξωτερικού. Διοργανώνουμε εκπαιδευτικά σεμινάρια που απευθύνονται στην τοπική κοινωνία….. ξέρετε (;) όλα αυτά… απλά σήμερα τα συμφέροντά σας νομίζετε (ή σας κάνουν να νομίζετε) πως είναι άλλα!\nΤώρα που το Παράρτημα και το Τμήμα αντιμετωπίζουν την σημαντικότερη κρίση από τη δημιουργία τους, τώρα πολύ εύκολα αλήθεια οι τοπικοί άρχοντες αποφάσισαν τη μοίρα του ενός από τα τρία τμήματα του Παραρτήματος Καστοριάς.\nΈχετε σκεφτεί κύριοι πως οι φοιτητές ακόμη ενωμένοι διεκδικούν να αποσυρθεί το σχέδιο ΑΘΗΝΑ, ενωμένοι προσπαθούν να μη πέσουν σε παγίδες που τους βάζουν συμφέροντα πολιτικά, κοινωνικά, ακόμη και εκπροσώπων της ακαδημαϊκής κοινότητας. Τα παιδιά άντεξαν τις πιέσεις, συνεχίζουν να αγωνίζονται για το καλό όλων, για τους στόχους που έχουν όλοι μαζί και το κάθε Τμήμα χωριστά. Εσείς όμως δεν αντέξατε… Επιλέξατε με ευκολία τί αλήθεια;\nΕκ μέρους των μελών ΕΠ του Τμήματος Διεθνούς Εμπορίου\nκαθ. Ασπασία Βλάχβεη\nΠροϊσταμένη τμήματος Διεθνούς Εμπορίου\nΑυτά προς στοχασμό γνώση και συμμόρφωση των λαλίστατων φωστήρων της Τ.Α., που σε έκτατο ΔΣ σε έκτακτο χρόνο έβγαλαν μια έκτακτη απόφαση που βγάζει μάτια. Ας ελπίσουμε ότι την απόφασή τους αυτή, δεν θα την υιοθετήσουν και άλλοι φορείς για να μην βγάλουν και αυτοί τα μάτια τους από την πολλή και νηφάλια σκέψη. Διότι αν ήταν διαφορετικά δεν κυκλοφορούσε το σοφό λαϊκό ρητό που λέει ότι: «Συσκεπτόμεθα για να μην σκεπτόμεθα».\nΚΑΤΑΠΛΗΚΤΙΚΟ το κείμενο από το Α.Τ.Ε.Ι. !!!\nΉθελα να ήξερα τις εξελίξεις...\nΔ. Κ. 21/5/13\nΜπορείτε σας παρακαλώ να βάλετε και σχετικά κείμενα για πληρέστερη ενημέρωση για το ΤΕΙ και μάλιστα τη συνέχεια;\nΑναζήτησα ένα δημοσίευμα σας για το Α.Τ.Ε.Ι. Καστοριάς και προτίμησα αυτό, για να ανοίξει ένας δημόσιος διάλογος σχετικά με το θέμα που προέκυψε ύστερα από τις πιέσεις που δέχεται η Εκπαιδευτική Κοινότητα σχετικά με τη στέγαση του εν λόγω Εκπαιδευτικού Ιδρύματος.\nΈχουν πάντοτε ενδιαφέρον οι απόψεις των πολιτών και πιστεύω ότι οι αναγνώστες σας έχουν καίρια σχόλια.\nΆκουσες κι εσύ ότι η ΕΔΗΚΑ θα σφραγίσει τις πόρτες γιατί της χρωστάνε νοίκια; Ας περιμένουμε, γιατί μπορεί να είναι λόγια του αέρα.\nΚομματικό είναι το θέμα ξεκάθαρα. Τόσα χρόνια κάτι ψιλοδιαμαρτυρίες μόνο κάνανε και τώρα στα μέσα της χρονιάς θέλουν να τα πετάξουν τα παιδιά έξω. Δεν πρόλαβε καλά καλά να αναλάβει η νέα κυβέρνηση και πάνε να της δημιουργήσουν προβλήματα.\n@3 Βρήκαν ευκαιρία οι πλουτοκράτες να χτυπήσουν την Αριστερά εκεί που την πονάει: στην Παιδεία.


Κύπρος – Βέλγιο 0-2: Βελγική ανωτερότητα, Η ΚΑΘΗΜΕΡΙΝΗ, kathimerini.com.cy\n25 ΜΑΡΤΙΟΥ 2019 - 00:01\nΧωρίς βαθμολογικό όφελος έφυγε από το αποψινό παιχνίδι η Εθνική μας ομάδα απέναντι στην αντίστοιχη του Βελγίου για την 2η αγωνιστική του 9ου ομίλου και την προκριματική φάση του EURO 2020. Το Βέλγιο προηγήθηκε νωρίς στο σκορ, στο 10΄ με ωραίο πλασέ εντός περιοχής του Εντέν Αζάρ, ενώ οχτώ λεπτά αργότερα ο Μπατσουαγί αφού πέρασε τον Πάρντο πλάσαρε εύστοχα για το 0-2. Στην συνέχεια οι φιλοξενούμενοι κατέβασαν ρυθμό, φτάνοντας ωστόσο σε μια σημαντική νίκη.\nΑ΄ Ημίχρονο: Το πρώτο σουτ στον αγώνα ανήκε για την Εθνική μας, όταν στο 2ο λεπτό ο Αντωνίου δοκίμασε το πόδι του εκτός περιοχής, αλλά αυτό έφυγε ψηλά. Με την συμπλήρωση του πρώτου δεκαλέπτου το Βέλγιο άνοιξε το σκορ. Ο Αζάρ βρήκε χώρο και έκανε ένα εξαιρετικό πλασέ ψηλά στην γωνιά της εστίας κάνοντας το 0-1. Οχτώ λεπτά αργότερα οι φιλοξενούμενοι έφτασαν και σε δεύτερο γκολ. Ο Μπατσουαγί δέχτηκε την ψηλοκρεμαστή πάσα στην περιοχή, πέρασε τον Παναγή και με εύστοχο πλασέ έστειλε τη μπάλα στα δίκτυα. Στο 37΄ ο Μπατσουαγί υποδέχτηκε εντός περιοχής και σούταρε δύσκολα, υπό το μαρκάρισμα του Λαϊφη, αλλά μπλόκαρε ο Πάρντο. Ο Παπουλής έφυγε στην αντεπίθεση και έκανε το φαλτσαριστό πλασέ, αλλά ο Κουρτουά μάζεψε εύκολα. Στην τελευταία φάση πριν την λήξη του ημιχρόνου ο Μέρτενς έπιασε το σουτ εκτός περιοχής το οποίο απέκρουσε χαμηλά ο Πάρντο.\nΒ΄ Ημίχρονο: Στο 47΄ ο Καστάνζ σούταρε εντός περιοχής αλλά η κατάληξη του ήταν λίγο πλάγια από το δεξί κάθετο δοκάρι του Πάρντο. Στο 54΄ ο Τίλεμανς έκανε το μακρινό σουτ αλλά η αυτό έφυγε εκτός εστίας. Στο 67΄ ο Αζάρ έδωσε στον Μπατσουαγί που πλάσαρε αλλά μάζεψε ο Πάρντο. Δυο λεπτά αργότερα το σουτ του Παπουλή έφυγε πολύ ψηλά. Στο 78΄ ο Πάρντο μάζεψε το σουτ του Καράσκο από πλάγια θέση εντός περιοχής. Στην τελευταία φάση του αγώνα, στο 88΄, έπειτα από εκτέλεση φάουλ, ο Λαϊφης πήρε την κεφαλιά η οποία κατέληξε λίγο πάνω από την εστία του Κουρτουά.\nΜπεν Σιμόν (Κύπρος): Με αμυντικούς προσανατολισμούς και σε σχηματισμό 4-4-2 επέλεξε να ξεκινήσει την αναμέτρηση ο ομοσπονδιακός μας τεχνικός ώστε να περιορίσει την ταχύτητα των Βέλγων. Σε φάση άμυνας ο Νικόλας Ιωνάννου αγωνιζόταν ως αριστερός οπισθοφύλακας μετατρέποντας την διάταξη μας σε 5-4-1. Στο πρώτο μέρος η Κύπρος δεν μπορούμε να πούμε ότι επέτρεψε πολλές στους Βέλγους να απειλήσουν, ωστόσο αυτοί δεν χρειάζονται και πολλά με αποτέλεσμα σε δυο φάσεις που βρήκαν να σκοράρουν.\nΜαρτίνεζ (Βέλγιο): Σε 3-4-3 παρέταξε το Βέλγιο ο Μαρτίνεζ. Οι φιλοξενούμενοι είχαν την υπεροχή στην κατοχή της μπάλας και προσπάθησαν με συνεχόμενες αλλαγές της μπάλας να εκμετελευτούν το πλάτος του γηπέδου και να βρουν τους κενούς χώρους κάθετα. Σε δυο από τις φάσεις που δημιούργησαν βρήκαν δίκτυα.\nΚύπρος: Ο Μηνάς Αντωνίου έφυγε αρκετές φορές στο χώρο ήταν κινητικός και προσπάθησε να απειλήσει.\nΒέλγιο: Στην 100η του συμμετοχή με την φανέλλα των κόκκινων διαβόλων ο Εντέν Αζάρ σκόραρε. Ο επιθετικός μέσος της Τσέλσι ήταν κίνδυνος για τους διεθνείς μας παρόλο που δεν πήρε αρκετές ατομικές ενέργειες.\nΚύπρος: Δεν λειτούργησε ο τρόπος ανάπτυξης που είχαμε στον αγώνα με αποτέλεσμα να μην μπορέσουμε να αναπτυχθούμε με αποτελεσματικότητα από τον άξονα.\nΒέλγιο: Δεν υστέρησε κανείς από την ομάδα του Βελγίου.\nΔιαιτησία: Χωρίς το μεγάλο λάθος έβγαλε τον αγώνα ο Γάλλος διαιτητής. Χαρακτηριστικό είναι το γεγονός ότι δεν έδειξε ούτε μία κίτρινη κάρτα.\nΚύπρος (Μπεν Σιμόν): Πάρντο, Λαϊφης, Μερκής, Τζούνιορ (Γεωργίου 46'), Κούσουλος, Μαργκάσα, Αρτυματάς, Ιωάννου, Παπουλής, Εφραίμ (Σπόλιαριτς 75'), Αντωνίου (Μακρής 81')\nΒέλγιο (Μαρτίνεζ): Κουρτουά, Αλτερβάϊλερ, Βερμάλεν, Βερτόγχεν, Ντεντόνκερ, Τίλεμανς, Καστάνζ, Θόργκαν Αζάρ (Καράσκο 68'), Μέρτενς (Γιανουζάι 56'), Εντέν Αζάρ, Μπατσουαγί (Πράετ 89)\nΣκόρερ: - / Εντέν Αζάρ (10΄), Μπατσουαγί (18΄)\nΔιαιτητής: Φράνσις Λέτεξερ (Γαλλία)\nΚύπρος | Βέλγιο\n31.10.2020 | 21:33\nΑυτή ήταν… Ρεάλ! (vid)\nΑπόλλων: Ένα ιδιαίτερο ντέρμπι\nΈχει να κερδίσει πολλά σε περίπτωση που φύγει με διπλό από την Λευκωσία\nΑΠΟΕΛ: Μακάρθι ο εκλεκτός\nΈρχεται στην Κύπρο άμεσα\nΠετρίδης: «Δεν φεύγω...γιατί δεν θέλω ποτέ να φύγω ηττημένος»\nΟ πρόεδρος του ΑΠΟΕΛ παραχώρησε μια εφ όλης της ύλης τηλεοπτική συνέντευξη\nΑπόλλων: Από την εποχή της 4αρας!\nΑκολουθούσαν όμως μεγάλες και βαριές ήττες\n29/10/2020 | ΑΠΟΛΛΩΝΑΣ\nΟμόνοια: Και ξέρει και θέλει και μπορεί\nΜε σύνεση και πίστη στις δυνάμεις της συναντά απόψε τη PSV Αιντχόφεν\nΑναβλήθηκε το Πάφος-ΑΕΚ\nΒρέθηκε νέο κρούσμα στην ομάδα της Πάφου\nΤεράστια νίκη για τον Ερμή μέσα στο «Αμμόχωστος»\n28/10/2020 | ΕΡΜΗΣ\nΘα μείνει στην τετράδα ή θα επιστρέψει στην τριάδα;


electron: Olafur Eliasson\nΟ Olafur Eliasson γεννήθηκε το 1967 στην Κοπεγχάγη. Είναι γνωστός για τα γλυπτά και τις εγκαταστάσεις μεγάλης κλίμακας με στοιχειώδη υλικά, όπως το φως, το νερό και η θερμοκρασία του αέρα. Το 1995 ίδρυσε το Studio Olafur Eliasson στο Βερολίνο, ένα εργαστήριο για την χωρική έρευνα. Το 2003 εκπροσώπησε τη Δανία στην 50ή Μπιενάλε της Βενετίας και τον ίδιο χρόνο εγκαθιστά το project The weather στην Tate Modern του Λονδίνου\nΟ Eliasson χρησιμοποιώντας υγραντήρες κι ένα μίγμα ζάχαρης και νερού δημιούργησε μια λεπτή ομίχλη στον αέρα. Στο βάθος ένας τεράστιος ημικυκλικός δίσκος από εκατοντάδες μονοχρωματικούς λαμπτήρες ακτινοβολούσε κίτρινο φως. Η οροφή της αίθουσας καλύφθηκε με έναν τεράστιο εναέριο καθρέφτη, όπου το αντικατοπτριζόμενο τόξο δημιουργούσε μια σφαίρα με εκθαμβωτική λάμψη και οι επισκέπτες έβλεπαν τους εαυτούς τους σαν μικροσκοπικές μαύρες σκιές.\nΓνωστός για τις εγκαταστάσεις φωτισμού.\nΣτο Δωμάτιο για ένα χρώμα, ένας διάδρομος φωτίζεται από κίτρινους φωτεινούς σωλήνες,οι συμμετέχοντες βρίσκονται σε ένα δωμάτιο γεμάτο με το φως που επηρεάζει την αντίληψη όλων των άλλων χρωμάτων.\nΔωμάτιο για ένα χρώμα, 1997\nΜια άλλη εγκατάσταση, 360 ° αίθουσα για όλα τα χρώματα, ένα στρογγυλό φως-γλυπτικό όπου οι συμμετέχοντες χάνουν την αίσθηση του χώρου και της προοπτικής.\n360 ° αίθουσα για όλα τα χρώματα, 2002\nΕναγκαλισμός χρωματικού χώρου, 2005\nΜονόδρομη σήραγγα χρώματος, 2007\nΑναρτήθηκε από Κωδωνά Έφη στις 9:04 π.μ.\nΕτικέτες Η τέχνη του φωτός, Ηλεκτρισμός στην Τέχνη


Τεχνικό δελτίο του Xiaomi Mi8 Pro\nΝοέμβριος 2018, 3 years ago\nΤιμές Xiaomi Mi8 Pro\nXiaomi Mi8 Pro • Κίνα · 6GB · 128GB\nXiaomi Mi8 Pro • Κίνα · 8GB · 128GB\nΣχεδιασμός και Υλικά του Xiaomi Mi8 Pro\nΙσχύς και Υλικό του Xiaomi Mi8 Pro\nΚάμερα του Xiaomi Mi8 Pro\nΣυνδεσιμότητα του Xiaomi Mi8 Pro\n0.969 W/Kg στο κεφάλι, 1.531 W/Kg στο σώμα\nΤι είναι το SAR του Xiaomi Mi8 Pro;\nΜπαταρία του Xiaomi Mi8 Pro\nΛογισμικό του Xiaomi Mi8 Pro\nΚριτικές χρηστών του Xiaomi Mi8 Pro\nΣυχνές ερωτήσεις σχετικά με το Xiaomi Mi8 Pro.\nΠοια είναι τα χαρακτηριστικά του Xiaomi Mi8 Pro;\nΑυτά είναι τα κύρια χαρακτηριστικά και προδιαγραφές του Xiaomi Mi8 Pro:\nΠοια είναι η τιμή του Xiaomi Mi8 Pro;\nΗ τιμή του Xiaomi Mi8 Pro στη χώρα Ελλάδα είναι 299€. Παρακάτω μπορείτε να δείτε την τρέχουσα τιμή για το Xiaomi Mi8 Pro:\nXiaomi Mi8 Pro - Global · 8GB · 128GB: 299 €\nΠόσο καλό είναι το Xiaomi Mi8 Pro;\nΤο Xiaomi Mi8 Pro έχει μια μέση βαθμολογία 8.8 με βάση τις αξιολογήσεις των χρηστών του Kimovil.\nΠόσο διαρκεί η μπαταρία του Xiaomi Mi8 Pro;\nΗ μπαταρία του Xiaomi Mi8 Pro έχει χωρητικότητα 3000 mAh και η εκτιμώμενη διάρκεια ζωής της μπαταρίας είναι μία ημέρα σύμφωνα με τους χρήστες του Kimovil.\nΣε ποια χρώματα είναι διαθέσιμο το Xiaomi Mi8 Pro;\nΤο Xiaomi Mi8 Pro είναι διαθέσιμο σε 3 χρώματα: Black, Blue και Pink.\nΠότε ήταν η ημερομηνία κυκλοφορίας του Xiaomi Mi8 Pro;\nΤο Xiaomi Mi8 Pro παρουσιάστηκε την Τρίτη, 6 Νοεμβρίου 2018.\nΠοια κάμερα διαθέτει το Xiaomi Mi8 Pro;\nΤο Xiaomi Mi8 Pro διαθέτει %camera_type και ο κύριος αισθητήρας της είναι ο Sony IMX363 Exmor RS με ανάλυση 12Mpx.


Page 36 - EOE_Newsletter_13\nUNIVERSITAIR ZIEKENHUIS (ΓΑΝΔΉ, ΒΕΛΓΙΟ)\nΕπιμελητής Β' Ουρολογικής Κλινικής Γ.Ν. Λάρισας Υπεύθυνος Ιατρείου Νευρο-ουρολογίας\n1. Σε ποιο νοσοκομείο/ποια χώρα και πότε πήγατε;\nΗ εξειδίκευσή μου πραγματοποιήθηκε στο Universitair Ziekenhuis Gent του Βελγίου. Πρόκειται για το Πανεπιστημιακό Νοσοκομείο της Γάνδης, μιας από τις ιστορικές πόλεις του Βελγίου, με ραγδαία ανάπτυξη σε κλινικό και ερευνητικό επίπεδο, αλλά και με επιστήμονες και τμήματα ήδη γνωστά σε παγκόσμιο επίπεδο και όχι μόνο στην Ουρολογία. Διευθυντής της Ουρολογικής Κλινικής του UZ Gent ήταν τότε ο παιδοουρολόγος Professor Piet Hoebeke, ενώ Επιστημονικός Υπεύθυνος του τμήματος νευρο-ουρολογίας, στο οποίο και εκπαιδεύτηκα, ήταν ο Professor Karel Everaert.\n2. Με ποια κριτήρια επιλέξατε\nτο συγκεκριμένο νοσοκομείο;\nΗ απόφασή μου στηρίχτηκε στην επιλογή της νευρο-ουρολογίας ως κατεύθυνση από τα τελευταία χρόνια της ειδικότητάς μου και με ερεθίσματα από τους εδώ δασκάλους μου. Παρόλα αυτά, η επιλογή του νοσοκομείου για την περεταίρω εξειδίκευσή μου ακολούθησε την ενασχόλησή μου με την International Continence Society. Στον τελευταίο χρόνο της ειδικότητας, υπέβαλλα αίτηση για μια από\nτις υποτροφίες της ICS με επίκεντρο τη Γάνδη, η οποία προτεινόταν ως ένα από τα πλέον αναγνωρισμένα και εξειδικευμένα κέντρα\nγια τη νευρο-ουρολογία.\n3. Ποιο ήταν το αντικείμενο της εξειδίκευσης;\nΉδη από τα παραπάνω έχει γίνει\nσαφές, ότι η εξειδίκευσή μου αφορά\nτη νευρο-ουρολογία, μια από τις\nλιγότερο αναπτυγμένες τάσεις της\nκεντρικής μας ειδικότητας. Πέραν της κλασσικής διαγνωστικής διαδικασίας του ουροδυναμικού ελέγχου, η εξειδίκευση αφορούσε όλο το εύρος της αποκατάστασης των λειτουργικών διαταραχών του κατώτερου ουροποιητικού. Είχα την ευκαιρία να εκπαιδευτώ σε πιο απλά χειρουργεία, όπως οι ενδοεξωστηριακές ενέσεις αλλαντικής τοξίνης, μέχρι και\nσε πιο σύνθετες επεμβάσεις, όπως η νευροτροποποίηση.\n4. Υπήρξε κάποιο συγκεκριμένο εκπαιδευτικό πρόγραμμα;\nΤο εκπαιδευτικό πρόγραμμα αφορούσε καθημερινή πρωινή αναφορά των νοσηλευόμενων ασθενών του τμήματος της νευρο-ουρολογίας, τέσσερις φορές\nτην εβδομάδα γινόταν οι χειρουργικές επεμβάσεις που αφορούσαν το εν λόγω τμήμα, τρεις φορές ουροδυναμικός έλεγχος και τακτικά εξωτερικά ιατρεία για τους νευρο-ουρολογικούς ασθενείς, ενώ δύο φορές το μήνα, όλα τα τμήματα της Ουρολογικής κλινικής συμμετείχαν σε\nμια κεντρική συζήτηση για ενδιαφέροντα περιστατικά. Ιδιαίτερο ενδιαφέρον